CELEX: 32013D0219
Language: ro
Date: 2013-05-16 00:00:00
Title: Decizia de punere în aplicare 2013/219/PESC a Consiliului din 16 mai 2013 privind punerea în aplicare a Deciziei 2011/486/PESC privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan

17.5.2013   
            
            
               RO
            
            
               Jurnalul Oficial al Uniunii Europene
            
            
               L 133/22
            
         DECIZIA DE PUNERE ÎN APLICARE 2013/219/PESC A CONSILIULUI
   din 16 mai 2013
   privind punerea în aplicare a Deciziei 2011/486/PESC privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia 2011/486/PESC a Consiliului din 1 august 2011 privind măsuri restrictive îndreptate împotriva anumitor persoane, grupuri, întreprinderi și entități având în vedere situația din Afganistan (1), în special articolul 5 și articolul 6 alineatul (1),
   întrucât:
   
               (1)
            
            
               La 1 august 2011, Consiliul a adoptat Decizia 2011/486/PESC.
            
         
               (2)
            
            
               La 16 și 22 aprilie 2013, Comitetul Consiliului de Securitate al Organizației Națiunilor Unite, instituit în temeiul punctului 30 din Rezoluția 1988 (2011) a Consiliului de Securitate, a actualizat și a modificat lista persoanelor, grupurilor, întreprinderilor și entităților care fac obiectul măsurilor restrictive.
            
         
               (3)
            
            
               Anexa la Decizia 2011/486/PESC ar trebui, prin urmare, să fie modificată în consecință,
            
         ADOPTĂ PREZENTA DECIZIE:
   Articolul 1
   Anexa la Decizia 2011/486/PESC se modifică astfel cum se prevede în anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 16 mai 2013.
      
         
            Pentru Consiliu
         
         
            Președintele
         
         R. QUINN
      
   
   
      (1)  JO L 199, 2.8.2011, p. 57.
   
      ANEXĂ
      I.   Rubrica de mai jos se adaugă pe lista prevăzută în anexa la Decizia 2011/486/PESC:
      
      A.   Persoane fizice asociate talibanilor
      
      
                  1.
               
               
                  Adam Khan Achekzai [alias (a) maulavi Adam Khan; (b) maulavi Adam]
                  
                     Titlu: maulavi. Data nașterii: (a) 1970; (b) 1972; (c) 1971; (d) 1973; (e) 1974; (f) 1975. Locul nașterii: provincia Kandahar, Afganistan. Adresa:Chaman, provincia Baluchistan, Pakistan. Cetățenia: pakistaneză. Alte informații: (a) constructor de dispozitive explozive improvizate și mijlocitor pentru talibani; (b) membru taliban responsabil pentru provincia Badghis, Afganistan, începând cu jumătatea anului 2010; (c) fost membru taliban responsabil pentru provinciile Sar-e Pul și Samangan din Afganistan; (d) în calitate de comandant militar al talibanilor în provincia Kandahar, Afganistan, a fost implicat în organizarea de atacuri sinucigașe în provinciile vecine; (e) asociat cu Abdul Samad Achekzai.
                  
                     Data desemnării de către ONU: 16.4.2013.
                  
                     Informații suplimentare din rezumatul motivelor includerii pe listă comunicat de Comitetul de sancțiuni:
                  
                  Adam Khan Achekzai a fost inclus pe listă la 16 aprilie 2013, în temeiul punctului 2 din Rezoluția 2082 (2012) pentru „participarea la finanțarea, planificarea, facilitarea, pregătirea sau săvârșirea de acte sau activități de către, împreună cu, cu numele, în numele sau în sprijinul” și „sprijinirea în alt fel a actelor sau activităților” celor desemnați și a altor persoane, grupuri, întreprinderi și entități asociate talibanilor în acțiunile care reprezintă o amenințare la adresa păcii, stabilității și securității Afganistanului.
                  Adam Khan Achekzai este constructor de dispozitive explozive artizanale (IED) și mijlocitor pentru talibani. În 2012, Adam construia IED și formase aproximativ 150 de constructori de IED în sprijinul talibanilor. La sfârșitul anului 2010, Adam era liderul militar taliban responsabil pentru construirea de IED și de veste pentru sinucidere. Adam a fost adjunctul mijlocitorului taliban în ceea ce privește IED Abdul Samad Achekzai și, în calitate de adjunct al lui Samad, a coordonat activități de achiziții pentru rețea.
                  Suplimentar față de sarcinile sale de mijlocitor în ceea ce privește IED, Adam a avut alte roluri de conducere pentru talibani. La mijlocul anului 2010, Adam a fost numit șeful talibanilor pentru provincia Badghis, Afganistan. De asemenea, Adam este fostul șef al talibanilor pentru provinciile Sar-e Pul și Samangan din Afganistan. În calitate de lider militar al talibanilor în provincia Kandahar, Afganistan, Adam a fost implicat în organizarea de atacuri sinucigașe în provinciile vecine.
               
            II.   Rubricile din lista prevăzută în anexa la Decizia 2011/486/PESC care corespund persoanelor de mai jos se înlocuiesc cu rubricile prevăzute mai jos:
      
      A.   Persoane fizice asociate talibanilor
      
      
                  1.
               
               
                  
                     Abdul Latif Mansur [alias (a) Abdul Latif Mansoor; (b) Wali Mohammad]
                  
                     Titlu: maulavi. Motivele includerii pe listă: ministru al agriculturii în regimul taliban. Data nașterii: aproximativ 1968. Locul nașterii: (a) districtul Zurmat, provincia Paktia, Afganistan; (b) districtul Garda Saray, provincia Paktia, Afganistan. Cetățenia: afgană. Alte informații: (a) membru al shurei talibane Miram Shah Shura din mai 2007; (b) guvernatorul taliban din umbră al provinciei Logar de la sfârșitul anului 2012; (c) se presupune că se află în zona de frontieră dintre Afganistan și Pakistan; (d) face parte din tribul Sahak (Ghilzai).
                  
                     Data desemnării de către ONU:31.1.2001.
                  
                     Informații suplimentare din rezumatul motivelor includerii pe listă comunicat de Comitetul de sancțiuni:
                  
                  În mai 2007, Abdul Latif Mansur era membru al consiliului taliban „Miram Shah”. În 2009 era guvernatorul taliban din umbră al provinciei Nangarhar, Afganistan, iar la jumătatea aceluiași an era șeful comisiei politice a talibanilor. În mai 2010, Abdul Latif Mansur era comandant taliban de rang înalt în estul Afganistanului.
               
            
                  2.
               
               
                  
                     Mohammad Naim Barich Khudaidad [alias (a) mollah Naeem Barech; (b) mollah Naeem Baraich; (c) mollah Naimullah; (d) mollah Naim Bareh; (e) Mohammad Naim; (f) mollah Naim Barich; (g) mollah Naim Barech; (h) mollah Naim Barech Akhund; (i) mollah Naeem Baric; (j) Naim Berich; (k) hagi Gul Mohammed Naim Barich; (l) Gul Mohammad; (m) hagi Ghul Mohammad; (n) Gul Mohammad Kamran; (o) maulavi Gul Mohammad]
                  
                     Titlu: mollah. Motivele includerii pe listă: ministru adjunct al aviației civile în regimul taliban. Data nașterii: aproximativ 1975. Locul nașterii: (a) satul Lakhi, regiunea Hazarjuft, districtul Garmsir, provincia Helmand, Afganistan; (b) satul Laki, districtul Garmsir, provincia Helmand, Afganistan; (c) satul Lakari, districtul Garmsir, provincia Helmand, Afganistan; (d) Darvishan, districtul Garmsir, provincia Helmand, Afganistan; (e) satul De Luy Wiyalah, districtul Garmsir, provincia Helmand, Afganistan. Cetățenia: afgană. Alte informații: (a) membru al Comisiei Militare Talibane din martie 2010; (b) se presupune că se află în zona de frontieră dintre Afganistan și Pakistan; (c) face parte din tribul Baraich.
                  
                     Data desemnării de către ONU: 23.2.2001.
                  
                     Informații suplimentare din rezumatul motivelor includerii pe listă comunicat de Comitetul de sancțiuni:
                  
                  Mohammad Naim este membru al consiliului taliban „Gerdi Jangal”. Este fostul adjunct al lui Akhtar Mohammad Mansour Shah Mohammed, o figură marcantă a consiliului de conducere taliban. Mohammad Naim controlează o bază militară în zona de frontieră dintre Afganistan și Pakistan.
               
            
                  3.
               
               
                  
                     Din Mohammad Hanif [alias (a) qari Din Mohammad; (b) Iadena Mohammad]
                  
                     Titlu: qari. Motivele includerii pe listă: (a) ministru al planificării în regimul taliban; (b) ministru al învățământului superior în regimul taliban. Data nașterii: (a) aproximativ 1955; (b)1.1.1969 (ca Iadena Mohammad). Locul nașterii: (a) satul Shakarlab, districtul Yaftali Pain, provincia Badakhshan, Afganistan; (b) Badakshan (ca Iadena Mohammad) Cetățenia: afgană. Numărul pașaportului: OA 454044 (ca Iadena Mohammad). Alte informații: (a) membru al Consiliului Suprem Taliban responsabil pentru provinciile Takhar și Badakhshan; (b) se presupune că se află în zona de frontieră dintre Afganistan și Pakistan.
                  
                     Data desemnării de către ONU: 25.1.2001.
               
            
                  4.
               
               
                  
                     Abdul Jabbar Omari [alias (a) mollah Jabar; (b) Muawin Jabbar]
                  
                     Titlu: maulavi. Motivele includerii pe listă: guvernator al provinciei Baghlan (Afganistan) sub regimul taliban. Data nașterii: aproximativ 1958. Locul nașterii: provincia Zabul, Afganistan. Cetățenia: afgană. Alte informații: face parte din tribul Hottak.
                  
                     Data desemnării de către ONU:23.2.2001.
                  
                     Informații suplimentare din rezumatul motivelor includerii pe listă comunicat de Comitetul de sancțiuni:
                  
                  În iunie 2008, Abdul Jabbar Omari era adjunctul lui Amir Khan Haqqani și comandantul unei grupări armate în districtul Siuri din provincia Zabul. În iunie 2008, conducerea talibană l-a numit guvernator din umbră al provinciei Zabul, în vederea consolidării activităților lor din zona respectivă.
               
            
                  5.
               
               
                  
                     Mohammad Shafiq Ahmadi Fatih Khan (alias Mohammad Shafiq Ahmadi)
                  
                     Titlu: mollah. Motivele includerii pe listă: guvernator al provinciei Samangan în regimul taliban. Data nașterii: 1956-1957. Locul nașterii: satul Charmistan, districtul Tirin Kot, provincia Uruzgan, Afganistan. Cetățenia: afgană. Alte informații: (a) guvernator din umbră al provinciei Uruzgan de la sfârșitul lui 2012; (b) face parte din tribul Hottak.
                  
                     Data desemnării de către ONU: 23.2.2001.
               
            
                  6.
               
               
                  Shahabuddin Delawar
                  
                     Titlu: maulavi. Motivele includerii pe listă: vicepreședintele Curții Supreme în regimul taliban. Data nașterii: (a) 1957, (b) 1953. Locul nașterii: provincia Logar, Afganistan. Cetățenia: afgană. Numărul pașaportului: numărul pașaportului afgan OA 296623. Alte informații: (a) adjunctul șefului ambasadei talibane la Riad, în Arabia Saudită, până la 25 septembrie 1998; (b) se presupune că se află în zona de frontieră dintre Afganistan și Pakistan.
                  
                     Data desemnării de către ONU:23.2.2001.
               
            
                  7.
               
               
                  
                     Sirajuddin Jallaloudine Haqqani [alias (a) Siraj Haqqani; (b) Serajuddin Haqani; (c) Siraj Haqani; (d) Saraj Haqani; (e) Khalifa]
                  
                     Motivele includerii pe listă: Na’ib Amir (comandant adjunct). Adresa: (a)cartierul Kela/cartierul Danda, Miramshah, Waziristanul de Nord, Pakistan; (b)Manba’ul uloom Madrasa, Miramshah, Waziristanul de Nord, Pakistan; (c)Dergey Manday Madrasa, Miramshah, Waziristanul de Nord, Pakistan. Data nașterii: aproximativ 1977/1978. Locul nașterii: (a) Danda, Miramshah, Waziristanul de Nord, Pakistan; (b) satul Srana, districtul Garda Saray, provincia Paktia, Afganistan; (c) districtul Neka, provincia Paktika, Afganistan; (d) provincia Khost, Afganistan. Cetățenia: afgană. Alte informații: (a) conducător al rețelei Haqqani de la sfârșitul lui 2012; (b) este fiul lui Jallaloudine Haqqani; (c) face parte din secțiunea Sultan Khel, tribul Zadran din districtul Garda Saray, provincia Paktia, Afganistan; (d) se presupune că se află în zona de frontieră dintre Afganistan și Pakistan.
                  
                     Data desemnării de către ONU:13.9.2007.
                  
                     Informații suplimentare din rezumatul motivelor includerii pe listă comunicat de Comitetul de sancțiuni:
                  
                  Sirajuddin Jallaloudine Haqqani este unul dintre cei mai vizibili, influenți, carismatici și experimentați lideri ai rețelei Haqqani, o grupare de luptători strâns legată de talibani și de Al-Qaida, și a fost unul dintre principalii comandanți de operații ai rețelei începând din 2004.
                  O mare parte din puterea și autoritatea lui Sirajuddin Haqqani provine de la tatăl său, Jalaluddin Haqqani, fost ministru în regimul taliban, fost comandant militar taliban și om de legătură între Al-Qaida și talibani de ambele părți ale frontierei dintre Afganistan și Pakistan. În perioada în care a fost ministru în regimul taliban, Jalaluddin Haqqani a stabilit legături foarte strânse cu Al-Qaida.
                  Sirajuddin Haqqani are legături puternice cu talibanii, care îi finanțează operațiunile. De asemenea, primește fonduri de la diverse alte grupări și persoane, inclusiv baroni ai drogurilor. Este un element de legătură esențial pentru operațiunile teroriste din Afganistan și pentru activitățile conexe din zonele tribale administrate la nivel federal din Pakistan. Legăturile lui cu talibanii au fost făcute publice în mai 2006 de către mollahul Dadullah, la vremea respectivă unul dintre comandanții militari principali ai talibanilor, care a declarat că a colaborat cu Sirajuddin Haqqani și a planificat operațiuni împreună cu acesta. De asemenea, are legături cu Jaish-i-Mohammed.
                  Sirajuddin Haqqani este implicat activ în planificarea și executarea de atacuri împotriva Forței internaționale de asistență în domeniul securității și împotriva unor oficiali și civili afgani, mai ales în regiunile estice și sudice ale Afganistanului. De asemenea, se ocupă de recrutarea și trimiterea periodică de luptători în provinciile Khost, Paktia și Paktika din Afganistan.
                  Sirajuddin Haqqani a fost implicat în atacul sinucigaș cu bombă îndreptat împotriva unui autobuz al Academiei de Poliție din Kabul, care a avut loc la 18 iunie 2007 și în urma căruia și-au pierdut viața 35 de polițiști.
               
            
                  8.
               
               
                  
                     Abdul Aziz Abbasin (alias Abdul Aziz Mahsud)
                  
                     Data nașterii: 1969. Locul nașterii: satul Sheykhan, regiunea Pirkowti, districtul Orgun, provincia Paktika, Afganistan. Alte informații: (a) comandant important în rețeaua Haqqani, în subordinea lui Sirajuddin Jallaloudine Haqqani; (b) guvernatorul taliban din umbră al districtului Orgun, provincia Paktika, de la începutul anului 2010; (c) a asigurat funcționarea unei tabere de antrenament pentru luptătorii care nu sunt afgani în provincia Paktika; (d) a fost implicat în transportul de arme către Afganistan.
                  
                     Data desemnării de către ONU: 4.10.2011.
                  
                     Informații suplimentare din rezumatul motivelor includerii pe listă comunicat de Comitetul de sancțiuni:
                  
                  Abdul Aziz Abbasin este un comandant important în rețeaua Haqqani, un grup de militanți afiliat talibanilor, care acționează din estul Afganistanului și Waziristanul de nord în zonele tribale administrate la nivel federal din Pakistan. De la începutul anului 2010, Abbasin a primit ordine de la Sirajuddin Haqqani și a fost numit de acesta pentru a activa în calitate de guvernator taliban din umbră al districtului Orgun, provincia Paktika, Afganistan. Abbasin comandă un grup de luptători talibani și a contribuit la asigurarea funcționării unei tabere de antrenament a luptătorilor străini din provincia Paktika. Abbasin a fost implicat, de asemenea, în crearea de ambuscade în care au fost implicate vehicule care aprovizionau forțele guvernului afgan și în transportul de arme către Afganistan.
               
            
                  9.
               
               
                  
                     Mohammed Qasim Mir Wali Khudai Rahim [alias (a) Muhammad Qasim; (b) Abdul Salam]
                  
                     Titlu: hagi. Data nașterii: între 1975 și 1976. Locul nașterii: (a) satul Minar, districtul Garmser, provincia Helmand, Afganistan; (b) satul Darweshan, districtul Garmser, provincia Helmand. Cetățenia: afgană. Număr național de identificare: (a) carte de identitate afgană (tazkira) nr. 57388, eliberată de districtul Lashkar Gah, provincia Helmand, Afganistan; (b) carte de rezidență nr. 665, Ayno Maina, provincia Kandahar, Afganistan. Adresa: (a)Wesh, districtul Spin Boldak, provincia Kandahar, Afganistan; (b)Bazarul Safaar, districtul Garmser, provincia Helmand, Afganistan; (c)camera nr. 33, etajul 5, Piața Sarafi, orașul Kandahar, provincia Kandahar, Afganistan. Alte informații: (a) proprietar al societății Rahat Ltd.; (b) implicat în furnizarea de arme talibanilor, inclusiv dispozitive explozive improvizate (IED); (c) arestat în 2012 și în arest în Afganistan din ianuarie 2013; (d) asociat cu societatea Rahat Ltd.
                  
                     Data desemnării de către ONU: 21.11.2012.